
РЕПУБЛИКА СРБИЈА

КОЛУБАРСКИ УПРАВНИ  ОКРУГ

Ваљево, Карађорђева 31

тел: 014/221-655, факс 014/227-466

______________________________________________________________________________

Ваљево: 01.02.2017. год.

Број:909-03-1/2017-2
З А П И С Н И К

Са Прве седнице Савета Колубарског управног округа, одржане 01.02. 2017. године са почетком у 10.00 часова у сали  Колубарског управног округа.

Присутни:

1. Горан Миливојевић, начелник Колубарског управног округа,

2. Драган Алексић, председник општине Осечина,
3. Саша Симић, помоћник Градоначелника Ваљева, 
4. Александар Јовановић Џајић, заменик председника општине Уб 
5. Катарина Новаковић, начелник одељења за урбанизам града Ваљева,
6. Милена Ђокић, начелник одељења за урбанизам општине Уб,
7. Лекић Милован, заменик председника општине Мионица,
8. Стево Вранешевић, начелник општинске управе Љиг,
9. Горан Рангелов, начелник, општина Мионица,
10. Горан Ускоковић, грађевински инспектор општине Љиг,
11. Марија Петровић, стручни саветник на пословима грађ. инсп. општине Осечина,
12. Драгица Крунић, самостални стручни сарадник општине Лајковац,
13. Зорана Павловић, приправник, општина Лајковац,
14. Драган Јанковић, шеф одсека у стручној служби, секретар Савета округа и
15. Анђелка Филиповић, лице на пракси у Стручној служби КУО, записничар

На  почетку седнице Савета, Горан Миливојевић, начелник округа и председавајући  поздравио је  присутне и отворио Прву седницу Савета Колубарског управног округа у 2017. години.  
Предложио је  ДНЕВНИ РЕД,  који је једногласно прихваћен, са следећим тачкама:

1.Анализа  примене Закона о озакоњењу објеката у градовима и општинама Колубарског управног округа, са посебним освртом на  поступак пописа нелегално изграђених објеката.   


2.  Разно.

1. Начелник је након одржаног састанка у граду Ваљеву, сазвао овај састанак због презентираних лоших резултата у граду Ваљеву и општинама Колубарског округа у вези спровођења Закона о озакоњењу и малог броја пописаних објеката. Навео је да је рок за завршетак за поспис објеката 1. март 2017. године. Затим је реч дао представнику града Ваљева и представницима осталих општина који су у свом излагању дали предлоге како да се попис објеката обави у предвиђеном року. Представник града Ваљева, Саша Симић, је у свом изладању рекао да су појачали активности на попису објеката и да су за један дан пописали 442 објекта. Такође је навео да ће се потрудити да ове активности заврше у предвиђеном року. 
Председник општине Осечина је навео да имају проблема са именовањем чланова комисије због недовољног броја кадрова као и проблема због недостатка возила за спровођење активности.  У јануару су имали проблем са временским условима и немогућности рада на терену. Представник општине Мионица, Горан Рангелов, је навао да је њихова општина урадила попис у општини Мионица и бањи Врујци и да су још остала да се ураде села. Навео је да ће планиране активности завршити у предвиђеном року. Представници општине Уб су навели да због великог броја објеката које треба још да попишу мисле да попис објеката изврше кроз припремљене табеле. Општина Лајковац је пописала све стамбене објекте, осим 60 објеката, чији су власници у иностранству. Али и тај број се постепено смањује јер се власници јављају приликом доласка у земљу. И они су навели да имају проблем са пописом помоћних објеката. Начелник округа је навео да је приоритет попис објеката у законском року, а израду решења треба оставити после пописа. Начелница за урбанизам града Ваљева, Катарина Новаковић питала је да ли град Ваљево и општине могу добити допис да решења не треба сада да раде, на шта је начелник потврдно одговорио. Представник општине Љиг, Стево Вранешевић, је навео да су на основу сагласности министарства ангажовали додатне људе који већ вршити попис објеката. И рекао је да ће посао извшити у року, јер сада раде доста брже. 
Начелник је на крају излагања представника града и оптина закључио да треба наставити са убрзаним активностима и радом на попису стамбених и помоћних објеката како би се наведене активности завршиле у року. У циљу убрзања активности општине и град треба међусобно да сарађују, да се обавесте председници месних заједница,  као и да се обавештавају грађани преко медија да ће се вршити попис. Дискусије по овој тачки више није било.
2. Начелник је упознао присутне о донацији у намештају од стране Директората цивилног ваздухопловства за општине и град Ваљево. Навео је да су неке општине већ добиле а да ће простале општине ће добити у наредном периоду. Председник општине Осечина, Драган Алексић, упознао је присутне са проблемом исплата оштећених од уједа паса луталица у тој општини и затражио помоћ од колега из других општина у вези борбе против овог проблема. Представник општине Мионица, Горан Рангелов, одговорио је да они иду на мирно решавање спорова са оштећеним грађанима како не би ишли на суд, јер су трошкови суда далеко већи у односу на мирније решавање спорова. 

Представница општине Лајковац је питала да ли је министарство доставило одговоре на постављена питања на састанку у граду Ваљеву, у вези спровођења Закона о озакоњењу, које су обећали да ће доставити преко начелника округа. Начелник је одговорио да још одговоре нисмо добили али и да ће тражити од министарства да нам доставе. Питања више није било.

      Седница је завршена у 11.00 сати.

                                                                                       Записник  водио,

                                                                                       Драган Јанковић

